cyanic-selkie/wikianc huggingface dataset:
Keith Richards
Plateutgivelser
Andre utgivelser
Livealbum i samarbeid med andre artister
Presidentvalget på Island 1968
Presidentvalget 1968 på Island.
Elden Henson
Elden Henson (født Elden Ryan Ratliff 30. august 1977) er en amerikansk skuespiller.
Henson er kanskje mest kjent for å spille karakteren Fulton Reed i trilogien Mighty Ducks, der han spilte mot blant andre Emilio Estévez, og han spilte rollen som Lenny Kagan i filmen The Butterfly Effect, som også hadde flere kjente skuespillere som Ashton Kutcher og Callum Keith Rennie på rollelisten.
Henson ble født som Elden Ryan Ratliff i Rockville i Maryland som sønn av en profesjonell fotograf. Hans søsken er skuespillerne Garette Ratliff Henson (som dukket opp i The Mighty Ducks) og Erick Ratliff (som i likhet med Elden, dukket opp i Elvis & Me ). Eldens far George Ratliffe var også en skuespiller og hans mor tok de unge guttene på flere kommersielle skuespiller-audition. De bodde flere år i Weehawken, New Jersey. Henson ble utdannet ved Emerson College, før han begynte som profesjonell skuespiller.
Wuyishan
Wuyishan (kinesisk: 武夷山 pinyin: Wǔyí Shān), eller Wuyifjellene, er en fjellkjede på grensen mellom Fujian-provinsen og Jiangxi-provinsen i Kina. Det dekker et område på 60 km². I 1999 ble Wuyishan oppført på UNESCOs liste over Verdensarven.
Geologi
De fleste av fjelltoppene og høydene er av rød sandstein. Mange av dem er svært bratte, men samtidig flate på toppen. Elven Jiuqu Xi, 60 km lang, bukter seg ned i en dyp kløft mellom høydene. Med 2100 moh. er Wuyishan det høyeste området i Fujian.
Biologisk mangfold og naturmiljø
Wuyishan er det største og mest representative eksempel på biologisk mangfold i subtropisk skog i Kina og sydkinesisk regnskog. Økologien er intakt fra tiden før istiden for omkring 3 millioner år siden.
Området er relativt fritt for forurensing. Den kinesiske regjering satte den 31. januar 2005 her opp sin første stasjon for å måle luftkvalitet.
Historie
Wuyishan var sentrum for det gamle kongedømmet Minyue. På 600-tallet ble Wuyipalasset benyttet for de keiserlige offerhandlinger. Fjellene var et viktig sted for taoismen og på 900-tallet. Området er også neo-konfucianismens vugge, en strømning som influerte det kinesiske samfunn fra 1000-tallet av.
Putrajaya gasskraftverk
Putrajaya gasskraftverk, tidligere kjent som Serdang kraftverk er et varmekraftverk nær Putrajaya i delstaten Selangor i Malaysia. Det har en installert produksjonskapasitet på 625 MW fordelt på 5 gassfyrte dampturbiner, uten kogenerasjon. Utstyret er levert av Siemens og General Electric
Brenselkilden er primært naturgass. Anlegget ble ferdigstilt for driftsstart i 1993 under navnet Serdang, men er senere oppgradert. Operatør er selskapet Tenaga Nasional Berhad. Kraftverket fyres ved spesielle kraftbehov og for å stabilisere nettspenningen, og kan settes i drift på 30 minutters varsel.
6. etappe av Giro d’Italia 2019
6. etappe av Giro d'Italia 2019 gikk fra Cassino til San Giovanni Rotondo 16. mai 2019.
Et brudd holdt helt inn med syv minutters forsprang, og Fausto Masnada vant foran Valerio Conti som overtok sammenlagtledelsen.
Claudemir Vítor
Claudemir Vítor Marques (født 1972) er en brasiliansk tidligere fotballspiller.
Vítor startet karrieren hos, hvor han som fersk i seniorstallen ble utfordrer til den to år eldre landslagsspilleren Marcos Cafu om plassen på høyresiden av forsvaret. Med to så talentfulle unge spillere på samme plass, ble Cafu flyttet opp på høyre midtbane så Vítor fant plass på høyre-back.
20 år gammel debuterte Vítor på som innbytter for Luís Carlos Winck i et 1-2 hjemmetap for  i november 1992. Fire måneder senere ble Vítor nok en gang byttet inn for Winck på høyre-back i det som ble hans andre, og siste, landskamp for Brasil i en kamp som endte uavgjort hjemme mot.
Sommeren 1993 gikk Vítor på utlån til. Låneavtalen kom til da den spanske hovedstadsklubben forhandlet om å kjøpe lagkameraten Cafu. São Paulo ba spanjolene vente med å gjennomføre overgangen til vinterovergangsvinduet, og tilbød dem Vítor på lån i mellomtiden. Låneoppholdet ble ingen suksess. Vítor spilte bare de to første og den fjerde av Real Madrids seriekamper i 1993/94-sesongen.
Vítor spilte resten av karrieren i brasiliansk liga, med unntak av et kort opphold hos i den tyrkiske toppdivisjonen, hvor han bare spilte én kamp som innbytter i 2001/02-sesongen.
Wallerawang kullkraftverk
Wallerawang kullkraftverk  er et kullkraftverk i delstaten New South Wales i Australia. Det har en installert produksjonskapasitet på 1000 MW fordelt på 2 kokere / turbiner à 500 MW, hver. Anlegget ble ferdig 1976–1980. Brenselstypen er svartkull (antrasitt).
Narycius
Narycius er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art.
Utseende
En middelsstor (ca. 25 millimeter), grønn eller kobberfarget gullbasse. Hannen har to lange, litt flate, vridde horn som gir den et karakteristisk utseende. Oversiden er fint og spredt punktert, på dekkvingene danner punktene litt uregelmessige rader.
Utbredelse
Arten er utbredt i det nordlige India, men er regnet som nokså sjelden.
Jaap Meijer
Jacob «Jaap» Meijer (født 20. april 1905 i Amsterdam, død 2. desember 1943 i Meer i Belgia) var en nederlandsk syklist som deltok i de olympiske leker 1924 i Paris.
Meijer vant en olympisk sølvmedalje i sykling under OL 1924 i Paris. Han kom på andreplass på 1 km sprint bak franske Lucien Michard.
Ubatã
Ubatã er en kommune i delstaten Bahia i nordøstregionen av Brasil.
Bortrykkelsen
Bortrykkelsen eller opprykkelsen (gresk ἁρπάζω, harpazo, dansk bortrykkelsen, svensk uppryckandet og engelsk rapture) er en forventet hendelse ifølge endetidslæren hos noen kristne grupper som  forestiller seg at alle troende brått kommer til å bli fjernet  fra denne verden og ført til himmelen når Jesus kommer tilbake slik Guds historiske plan er beskrevet i Bibelen. Ifølge Paulus' første brev til tessalonikerne skal først de døde vekkes til live, før alle som tror på Jesus som Guds sønn, både de gjenoppståtte døde og de levende, skal «bli rykket bort (...) i skyene for å møte Herren i luften».
Den fredelige transporten skal skje før eller under «den store trengselen», en periode med stor lidelse før verdens ende. Bibelen forteller at hendelsen vil inntreffe når Jesus Kristus, Guds sønn som gjenoppstod fra døden etter korsfestelsen og fór til himmelen, vender tilbake til jorda for å hente sin menighet (ofte kalt «bruden»).
Den moderne troen på bortrykkelsen som en konkret henting av rettroende, oppstod i USA i 1850-årene. Forestillingen om at fromme plutselig skal fjernes i de siste tider, og at ikke-troende og andre blir tilbake på jorda, er utbredt i kristenkonservative, evangelikale grupper, og tildels i amerikansk populærkultur. Læren om «bortrykkelsen» betyr mindre i de fleste kristne miljøer i Norge.
Bakgrunn og tolkninger
Begrepet «bortrykkelse» nevnes i første tessalonikerbrev 4:17 i Det nye testamente i Bibelen.
Også i Matteus-evangeliet kapittel 24 blir det hevdet at Jesus skal komme tilbake for å ta med seg sine utvalgte tilhengere:
Dispensasjonalister og andre som tror at visse bibelpassasjer handler om fremtiden og ikke den tiden de er skrevet i, mener at bortrykkelsen vil skje enten før, under eller etter de begivenhetene som blir beskrevet i Johannes' åpenbaring som noen ganger kalles «Antikrists regime». Bibelforskere mener at Antikrist enten er en fortidsperson, eller en som ennå ikke er kommet. Selve ordet «antikrist» stammer fra apostelen Johannes som bruker det til å beskrive motstandere av den kristne menighet eller av Kristi lære.
I nesten alle religioner forutsies det et klimaks, en slutt for jorden og menneskeheten slik vi kjenner den, og en tid da noe nytt skal begynne. For visse grener av kristendommen er bortrykkelsen en del av innledningen til dette klimakset. For andre er det en del av avslutningen eller en begivenhet som inntreffer underveis.
Troen på en nær forestående Dommens dag da Jesus kommer tilbake, får flere kristne grupper og sekter, ikke minst innen pinsebevegelsen og amerikansk evangelikalisme, til å se for seg en konkret bortrykkelse og dommedagskrigen Harmageddon.
Bortrykkelseslæren ble særlig populær da den amerikanske presten C.I. Scofield (1843–1921) utgav en bibel med fotnoter der han viste hvordan ulike bibelsteder, især i Johannes Åpenbaring, Thessalonikerbrevet og Daniels bok, kunne brukes til å forutsi jordens fremtid.
Céline Dumerc
Céline Dumerc (født 9. juli 1982) er en fransk basketballspiller som spiller for klubben Bourges Basket. Hun representerte landet sitt under Sommer-OL 2012 i London, der hun tok sølv med det franske landslaget.
Egypt under OL
Egypt deltok første gang i olympiske leker i Sommer-OL 1912 i Stockholm. Siden har de deltatt i de fleste sommerlekene, med unntak av Sommer-OL 1932 i Los Angeles og da de var med på boikotten av Sommer-OL 1980 i Moskva. Egypt boikottet Sommer-OL 1956 i Melbourne, men deltok i hestesport-øvelsene i Stockholm. Dessuten trakk de seg etter tre dager med konkurranser i Sommer-OL 1976 i Montréal i sympati med flere andre afrikanske land som boikottet lekene. I Sommer-OL 1960 i Roma, Sommer-OL 1964 i Tokyo og Sommer-OL 1968 i Mexico by deltok Egypt som Den forente arabiske republikk, i 1960 sammen med utøvere fra Syria. Den internasjonale olympiske komité har i etterkant listeført deltakelsen i 1960 på Egypt.
Egypt har deltatt en gang i vinterlekene med en alpinist i Vinter-OL 1984 i Sarajevo.
Yongle Dadian
Yongle Dadian eller Yongle-encyklopedien (tradisjonell kinesisk: 永樂大典, forenklet kinesisk: 永乐大典, pinyin: Yǒnglè Dàdiǎn) var et enestående verk som den kinesiske Ming-keiser Yongle (keiser 1402–24) besluttet å iverksette i 1403. Den ble ikke bare en av de tidligste kjente almene encyklopedier, men den var samtidig langt den største.
Mer enn 2 000 forfattere og forskere arbeidet med den kjempeoppgaven som keiser Yongle hadde satt i gang. Det var målet at alt som fantes av tilgjengelig viten skulle innarbeides. I alt 8 000 verker som var utarbeidet siden oldtiden ble gjennomgått og erfaringer og viden herfra tatt inn i encyklopedien. Disse verkene dekket et bredt spektrum av fagområder, inklusive landbruk, filosofi, kunst, astronomi, teater, drama, geologi, geografi, historie, litteratur og medisin, diverse naturvitenskaper, religion og teknologisk viten. Alt dette ble gjennomgått, systematisert og inntatt i encyklopedien.
Da encyklopedien endelig ble ferdiggjort og godkjent av Yongle-keiseren i 1407–08 omfattet den 22 877 eller 22 937 håndskrevne skriftruller eller kapitler i 11 095 juan (bind el. enheter). Den samlede encyklopedi fylte 40 kubikkmeter (svarer til et 2 meter høyt og 1 meter dypt skap som er 20 meter langt, hvori skriftrullene ble opbevart, eller omkring 400-500 meter hylleplass til bokutgaven).
Opprinnelig var det Yongle-keiserens plan å utgi verket i bokform, men det ville ha krevd en nærmest uoverskuelig arbeidsoppgave å skjære ut trykkformer til de nesten 1 million sider som det samlede verket bestod av. De krigene som Yongle-keiseren var involvert i hadde samtidig tømt statskassen, så denne del av planene ble midlertidig skrinlangt.
På grunn av verkets helt særegne karakter ble det således i første omgang kun fremstilt én original (formentlig som skriftruller) og noe senere én kopi (formentlig som innbundne, men håndskrevne bøker). Etter at encyklopedien bare ved av et tilfelle ble reddet fra at bli ødelagt under en brann i 1557 i keiserpalasset (Den forbudte by) beordret den da fungerende Jiajing-keiseren (1507–1567) at det skulle fremstilles enda en kopi.
Deretter er det uklart hva som ble av den originale utgaven. Den tilsynelatende forsvant samtidig med at keiser Jiajing døde i 1567. Det har fått en del forskere til at helle til den oppfatning (eller drøm) at Jiajing tok dem med seg i graven, det ennå ikke fullt utforskede Yonglingmausoleet nord i Liaoning, en av Qing-dynastiets mausoleer. På grunn av klimaet i området tror forskerne på at encyklopedien – på tross av de mange år – fortsatt kan være vel bevart. Yongle omfatter et meget stort område oppbygd fra omkring 1536 og med store byggerier såvel over som under jorden, hvorav en masse ennå ikke er utforsket. Det store komplekset ved Yongling er likesom resten av Ming-gravene på UNESCOs liste over Verdens kulturarv.
Den neste store katastrofe fant sted under bokseropprøret i år 1900, da den anti-imperialistiske Yihetuanbevegelsen (eller bokserne) rykket inn i Beijing. Det fulgte drap, beleiringer og ødeleggelser. Størsteparten av encyklopedien gikk tapt i forbindelse med en brann i Hanlin-akademiet, som lå rett inntil den beleirede britiske legasjon i legasjonsområdet i Beijing, men en del er bevart fordi diplomater og andre utlendinger som kom til, plyndret biblioteket. Etter at fremmedmaktene (England, USA, Tyskland, Frankrike, med flere) sendte militære styrker, forsvant det meste av de resterende bind til utlandet som bytte for griske skattejegere. En del av disse er senere endt på museer og i private samlinger over store deler av verden.
Kun omkring 400 bind – det vil si mindre enn 5 % av den samlede encyklopedi – antas å ha overlevd til vår tid, alle fra den senest fremstilte kopi (det vil si den som ble fremstilt etter 1557). Av disse er 128 bind fortsatt i Kina. Den mest fullstendige restversjon oppbevares i Det kinesiske nasjonalbibliotek.
I 1962 ble 100 av disse bindene opptrykt og gjenutgitt, dvs. at nesten 550 år etter at Yongle-keiseren iverksatte første del av sin plan om å utgi en kjempeencyklopedi lyktes det endelig å få den utgitt i trykt form. Det er planer om å utgi flest mulig av de bevarte bind, som er enestående historiske dokumenter om datidens viten, verdensoppfatning, filosofi, samfunnsforhold, med mere.
Paul Nedelcovici
Paul Nedelcovici (født 1899, død ukjent) var en rumensk sportsutøver som deltok i de olympiske leker 1924 i Antwerpen.
Nedelcovici vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.
Malthodes mysticus
Malthodes mysticus (Kiesenwetter 1852) er en av småbløtvingene (Malthininae), en bille som tilhører bløtvingene (Cantharidae).
Utbredelse
Malthodes mysticus finnes i Europa, østover i Asia. Finnes i Norge, utbredt, men ikke vanlig.
Utseende
Slekten Malthodes har flere arter som er vanskelig å skille fra hverandre, hanner har klare forskjeller i kjønnsorganene, mens flere av hunnene er så like hverandre at de er umulige å skille fra hverandre. Av de nordiske artene er det allikevel karakterer som muliggjør en artsbestemmelse hos de fleste. Her er en ikke fullstendig, men generell forklaring.
Levevis
De voksne (imago) finnes i juni, juli og ut i august. De observeres vanligvis på trær og busker, men oppsøker også blomster. Både larver og voksne er rovdyr og lever av andre mindre dyr.
Adams Morgan
Adams Morgan er et kulturelt svært sammensatt område i den nordvestre del av Washington, D.C. i USA. Det har sitt sentrum ved krysset 18th Street NW og Columbia Road NW. Adams Morgan anses som sentrum for Washingtons latinamerikanske befolkningssegment. Det er en av byens tettest befolkede deler.
Sultan Iskandar gasskraftverk
Sultan Iskandar kraftverk er et varmekraftverk i Pasir Gudang i delstaten Johor i Malaysia. Det har en installert produksjonskapasitet på 729 MW fordelt på 3 blokker med hhv 2 oljefyrte dampturbiner, tre gassfyrte dampturbiner, og 2 gassfyrte kogenerasjons gassturbiner.
Brenselkilden er primært naturgass, men også fyringsolje. Anlegget ble ferdigstilt for driftsstart i 1981. Operatør er et selskapet Tenaga Nasional Berhad.
Hannah Montana: The Movie
Hannah Montana: The Movie er en amerikansk musikal, dramakomedie og ungdomsfilm fra 2009, basert på Disney Channel-serien Hannah Montana. Filmen hadde premiere i USA 10. april 2009 og er den andre filmen basert på denen serien. Filmen ble regissert av Peter Chelsom og produsert av David Blocker, Billy Ray Cyrus, Alfred Gough, Miles Millar, Steven Peterman og Michael Poryes. Skuespillere som Miley Cyrus, Emily Osment, Mitchel Musso, Jason Earles, Moises Arias, Lucas Till og Billy Ray Cyrus spiller i filmen.
Innspillingen av filmen startet i april 2008 i Columbia, Tennessee og i Los Angeles, California. Filmen ble publisert på kino i USA og Canada av Walt Disney Pictures den 10. april 2009.
Sammendrag
Filmen begynner i kulissene i et konsertsal. Robby Ray Stewart (spilt av Billy Ray Cyrus) stønner oppgitt når han ser på det som ser ut som hans datter, Miley Stewart / Hannah Montana (spilt av Miley Cyrus) med sin blonde parykk på. Kameraet panorerer deretter rundt og avslører at dette egentlig bare er en mannequin med en blond parykk. Miley og hennes beste venninne Lilly Truscott (spilt av Emily Osment) forsøker å komme seg inn på konserten ettersom Miley er sent ute, men de blir nektet adgang. Lilly kommer på en vits om at Miley er den eneste superstjernen som ikke en gang kan komme inn på hennes egen konsert.
Miley oppdager en forlatt patruljevogn, hvor sikkerhetsvakten er opptatt med å hjelpe en liten jente med å finne igjen familien sin. Miley og Lilly stjeler patruljebilen og kjører gjennom stadion, og prøver å flykte fra sikkerhetsvakten samtidig som de også prøver å finne Miley's garderobe. Miley og Lilly kommer endelig frem til garderoben, og Robby Stewart tar seg sikkerhetsvakten som kom etter dem. Miley tar på seg sminke og klær, den blonde parykken sin, og blir sitt alter ego Hannah Montana. De går deretter ut av garderoben, og Lilly ønsker dem lykke til. Hannah går ut på en plattform og synger en sang, og kamera zoomer inn på en musikkvideo som spilles av i bakgrunnen.
Etterpå vender Hannah tilbake til garderoben for å skifte. Før hun tar av seg parykken, kommer en mann inn som ber om en autograf til døtrene sine, og ber også om et fotografi før Hannahs manager, Vita (spilt av Vanessa Williams) stopper ham. Hun introduserer mannen som Oswald Granger (spilt av Peter Gunn) en journalist for et britisk kjendis-magasin som lover å avdekke Hannahs store hemmelighet. Senere slåss Miley mot Tyra Banks over et par sko, hun ønsker å kjøpe som Lillys bursdagsgave. Miley blir sparket ut av butikken, og får ikke kjøpt skoene. Når Oswald Granger følger etter henne til bursdagsfesten, blir Miley tvunget til å delta i rollen som Hannah Montana i stedet for å være seg selv. Dette tar all oppmerksomheten bort fra Lilly, og hele festen blir ødelagt av en eksploderende "Happy Birthday, Lilly" bursdagskake. Lilly forlater sin egen fest lei seg på grunn av hennes beste venns handlinger.
Llly forteller tilfeldigvis Oswald at Hannah opprinnelig kommer fra Crowley Corners, Tennessee, uvitende om at Oswald faktisk er journalist. Faren Robby blir rasende når Hannahs slåsskamp med Tyra Banks havner i avisene. Irritert over datterens oppførsel sier han at Hannah er fullstendig ute av kontroll, og Miley må huske hvem hun egentlig er. Han forteller Hannahs manager Vita at Hannah ikke har muligheten til å reise til New York for et kommende musikk-show. I steden skal de reise til hennes bestemor Ruby (spilt av Margo Martindale) sin bursdagsfest i Tennessee. Robby påpeker at livet som Miley i Tennessee var det livet hun kunne hatt, hvis hun aldri hadde blitt berømt som Hannah Montana. Til tross for Mileys protester, bestemmer Robby seg for å tilbringe to uker i Crowley Corners, og han blir forelsket i en kvinne som heter Lorelai. Miley tilbringer mye tid sammen med barndomsvennen Travis Brody (spilt av Lucas Till)
Miley er ivrig etter å gjenoppta sine plikter som Hannah Montana. Men bestemoren mener Miley foretrekker å være Hannah Montana i steden for å tilbringe tid sammen med familien hennes. Miley forsøker å skrive en tekst til nye sanger, men hun utvikler skrive-sperre. I mellomtiden vokser en konflikt mellom de lokale innbyggerne og Mr. Bradley (spilt av Barry Bostwick) som ønsker å ødelegge en del av byen for å bygge et stort kjøpesenter. På en fest bidrar flere sangere, deriblant Taylor Swift, til veldedighet for å redde Crowley Corners fra utbyggingen. Mr. Bradley kommer og sier at deres anstrengelser for å stoppe ham ikke vil lykkes.
Lilly dukker opp, forkledd som Hannah. Miley tilstår alle sine vanskeligheter, tilpasser seg gårdslivet og forsøker å bare være seg selv. Oswald tar bilder av Lilly og Hannah, og tror Lilly er den virkelige Hannah Montana. Lilly innser at hun er grunnen til at Oswald kom til byen, og hun ber Miley om unnskyldning. Byen er overlykkelig over å se Hannah Montana, men Travis er ikke imponert og slår opp med henne. Miley er ferdig med å skrive "Butterfly Fly Away" som hun og Robby synger sammen. Miley fullfører et nytt hønsehus som hun og Travis begynte på sammen. Når Travis ser dette, går han til konserten for å støtte Miley.
Når hun ser Travis dukker opp, avbryter Hannah midt i en sang og forklarer publikum at hun ikke kan leve en løgn lenger, spesielt når hun er i hjembyen sin. Hannah fjerner deretter sin blonde parykk, og avslører sin hemmelige identitet. Hun synger deretter en sang, og kunngjør at hun ikke ønsker å være Hannah Montana lenger, og at hun kommer hjem til Tennessee for godt. Publikum ber henne fortsette å være Hannah Montana. De lover å ikke avsløre hennes hemmelighet, men Oswald står blant publikum og tar et fotografi. Døtrene hans kommer, og deres spenning og entusiasme for Hannah Montana overbeviser Oswald om ikke å selge historien. Miley kysser Travis og vender tilbake til scenen for å avslutte med sangen "You’ll Always Find Your Way Back Home”
Lin Fong-tempelet
Lin Fong-tempelet (kinesisk: 蓮峰廟) er et buddhist tempel i Macao. Det ble bygd i 1592, og er kjent ikke bare for sin fine arkitektur, men også som et gjestehus for mandariner som besøkte Macao og omegn. Den mest kjente av dem var kommissær Lin Zexu, som ble utnevnt av keiseren av Kina for å sette en stopper for opium shandelen på midten av 1800-tallet. Hans besøk i Macao minnes i et museum ved siden av tempelet.
Tempelet er et lotus tempel (lin fong), typisk for sørkinesiske buddhisttempler ved at de er brede øst-vest-bygninger arrangert i rekker slik at det er tre parallelle nord-sør-akser – mye kortere enn nord-sør-aksene i de nordkinesiske buddhisttemplene. Byggestilen gir tre lange og brede øst-vest-bygninger med åpne hager i gårdsrommene imellom. Liu Fong-tempelet er et typisk kantonesisk tempel med meget til felles med Chen-familiens tempel i Guangdong.
Li Fong-tempelets fasade er storslagen og rikt dekorert med glaserte fliser. A-Ma presiderer over hovedhallen.
Bakenfor til høyre er en tempelhave med noen bonsaitrær, og nær det vegetarianske tempelkjøkkenet er det et alter for familiebruk. Slike altre dekoreres med papirblomster og fotografier av de avdøde og oppstilles 49 dager etter vedkommendes død.
Tempelet har også en samling av bronseklokker fra 1600-tallet.
Presidentvalget på Island 1980
Presidentvalget 1980 ble holdt på Island den 29. juni 1980. I valget ble Vigdís Finnbogadóttir valgt til Islands president, med 33,8 % av stemmene. Hun ble verdens første demokratisk direktevalgte kvinnelige president.
Jacob Black
Jacob Black er en svært viktig person i bokserien Twilight Saga, skrevet av Stephenie Meyer. Jacob er med i de samtlige bøkene, Twilight, New Moon, Eclipse og Breaking Dawn. Samtlige av bøkene er i tillegg blitt filmatisert, der Jacob Black blir spilt av Taylor Lautner.
Jacob Black blir introdusert som sønn av Billy Black, en gammel familie-venn av Swan-familien. Når Bella forsøker å finne informasjon om Edward Cullen og familien hans, introduserer Jacob henne for ideen om at Edward kan være en vampyr. Samtidig begynner Bella å like Jacob, og Jacob blir forelsket i henne.
Under en ny måne
I «New Moon» forsøker Jacob å hjelpe Bella ut av hennes lange depresjon, etter at Edward forsvant. Vennskapet mellom Jacob og Bella blir sterkere og sterkere. Men Jacob utvikler også romantiske følelser for Bella, som hun i begynnelsen ikke gjengjelder. Det avsløres at Jacob, som medlem av Quileute-stammen, kommer fra en eldgammel linje med «form-skiftere» som kan forvandle seg til ulver. Quileute-stammen og vampyrene er bitre fiender.
Connaught Bridge gasskraftverk
Connaught Bridge gasskraftverk er et varmekraftverk nær Klang i delstaten Selangor i Malaysia. Det har en installert produksjonskapasitet på 895 MW fordelt på én 315 MW kogenerasjonsblokk, og 4 x 130 MW enkeltsykuls-gassturbiner. Utstyret er levert av Siemens og general Electric
Jacob Black
Under en ny måne
Når Bella, som har tatt stadig farligere risikoer for å føle seg nærmere Edward, impulsivt hopper utfor en høy klippe og nesten drukner, er det Jacob som redder henne. Etter at Edward feilaktig tror at Bella har dødd og han planlegger å drepe seg selv, skynder Bella og Alice Cullen seg til Italia i håp om å forhindre selvmordet hans - noe som etterlater Jacob fullstendig sønderknust. Jacob blir kvalm av Edwards tilbakekomst, og av Bellas vilje til å ta Edward tilbake etter at han tidligere forlot henne.
Connaught Bridge gasskraftverk
Brenselkilden er primært naturgass. Anlegget ble ferdigstilt for driftsstart i 1993 under navnet Serdang, men senere oppgradert. Operatør er et selskapet Tenaga Nasional Berhad. Kraftverket er blant de eldste i landet, med åpningsdato i 1953 med senere oppgraderinger til full gassdrift.
Jacob Black
Under en ny måne
Jacob minner Edward om ulvestammens eldgamle traktat med Cullen-familien, som sier at medlemmer av Cullen-familien aldri har lov til å bite mennesker. Men Bella avbryter samtalen og påpeker for Jacob at hun ønsker å forvandle seg til vampyr, og dette er hennes egen avgjørelse. Dette gjør Jacob sint, og han forsøker å starte en kamp med Edward. Edward bestemmer seg for å reise sin vei sammen med Bella. Jacob, som fremdeles er veldig forelsket i Bella, aksepterer ønsket hennes. Men Jacob føler seg likevel såret over avgjørelsen hennes, noe som gjør at Jacob velger å reise sin vei.
Formørkelsen
I «Eclipse» forsøker Jacob, fremdeles rasende over at Bella planlegger å bli en vampyr, å distansere seg ved å ikke returnere telefon-samtalene hennes. Han nekter også å møte henne. Men Jacob forteller Bella at han er forelsket i henne, og han ønsker at hun skal velge ham fremfor Edward. Men Bella ser fremdeles bare på Jacob son en god venn.
Senere slår Jacobs form-skiftende ulveflokk og Cullen-familien seg sammen for å beseire Victoria og hæren av nyfødte vampyrer hun har skapt. Ulveflokken har avtalt å møtes hjemme hos dem. De er i sin ulvform ettersom de ikke stoler på Cullen-familien nok til å være i deres menneskelige form, fordi de tror dette muligens kan være et komplott for å ødelegge hele ulveflokken deres. De møter Carlisle som forteller at de «nyfødte» er en fersk rase av vampyrer, med en kombinasjon av både menneskelig og vampyr-styrke. Med det aller meste av deres menneskelige element er avhengig av deres intelligens.
Kvelden før det store slaget er Edward og Jacob alene sammen med Bella på toppen av et fjell, for å beskytte Bella mot Victoria og hennes hær. Men Bella innser at hun endelig har romantiske følelser for Jacob. De tar livet av en rekke vampyrer sammen med Cullen-familien, og beseirer etter hvert Victorias vampyrer.
Men rett etter at kampen dukker det opp en annen nyfødt vampyr som hadde holdt seg skjult i løpet av hele konflikten, og tar livet av en ulv. Jacob forsøker å beskytte de andre ulvene, men vampyren knuser kroppen hans med voldsom kraft. Jakob kommer deretter tilbake i sin menneskelige form. Vampyren Carlisle kunngjør at alle knoklene i høyre halvdel av kroppen hans blir knust.
Ved daggry
Jacob kommer tilbake etter et fravær på flere uker, for å delta i Bella og Edwards bryllup. Selv om han fremdeles ikke liker avgjørelsen hennes, forteller han Bella at han ønsker at Bella skal være lykkelig. Når Bella og Edward kommer tilbake fra en bryllupsreise, blir Jacob fortelleren av historien i flere kapitler - hvor han oppdager at Bella er gravid med Edwards halvt menneskelige, halvt vampyr-baby. I tillegg er hun ekstremt syk.
Når Jacob informerer resten av ulveflokken om Bellas graviditet, planlegger lederen deres Sam Uley et angrep mot Cullen-familien for å drepe Bella og hennes ufødte barn - på grunn av den store trusselen Sam mener at dette barnet kan utgjøre for alle ulvene. Jacob, som føler at Cullen-familien er uskyldige, er dypt uenig med Sam og Jacob forlater resten av flokken. Han får snart selskap, i en ny ulveflokk av blant andre Seth og Leah Clearwater - som hjelper Jacob med å forsøke å beskytte Cullen-familien mot de andre ulvene.
Research
Research er en handling man utfører for å få kjennskap til noe man ikke kjenner fra før, ved å gjennomgå en stor mengde stoff for å skaffe et helhetlig bilde om et emne, en situasjon, en person eller lignende. Begrepet er vanlig innen film, litteratur og journalistikk.
CamelBak
CamelBak Products, LLC er et amerikansk selskap som produserer ryggsekker, drikkebelter og drikkeflasker. Selskapet spesialiserer seg innen ryggsekker med innebygde drikkeløsninger.
CamelBak ble grunnlagt i 1989 av Michael Eidson.
Research
Research innen journalistikk
Innen journalistikk blir gjerne research assosiert med gravende journalistikk. Saker oppstår gjerne ved at en journalist får tilgjengelig en mindre mengde informasjon, deretter må vedkommende samle sammen annen informasjon slik at det fremstår et helhetsbilde. Dette kan ende i en bekreftelse av et påstått forhold, eller at det hele kan avvises som spekulasjoner og tøys. En artikkel uten grundig research vil gjerne ha manglende objektivitet.
Større avishus har gjerne egne avdelinger som støtter redaksjonene med slike tjenester. Et eksempel er Aftenpostens faktaavdeling, som sjekker fakta i artikler og kommer opp med kildebelegg for påstander. Selv blant lokalaviser er det vanlig at det finnes personer som er tilordnet spesielt ansvar for arkiv og faktakontroll. Som en integrert del av dette har de omfattende bok- og artikkelsamlinger. Når en større sak er under utvikling vil da slike faktaavdelinger avgi egne medarbeidere som støtter journalisten(e) som jobber med saken.
Jacob Black
Referanser
דמדומים (רומן)
Research
Research innen journalistikk
Artikler som bygger på god research blir gjerne nominert til SKUP-prisen.
Research for fiksjon
Når man beskriver et univers i en fiksjonsbok så er det avgjørende at det er troverdig. Man kan risikere at publikummet blir distrahert av unøyaktigheter og utroverdige situasjoner, eller at den kunstneriske kvaliteten rett og slett blir ødelagt av mangel på virkelighet.
Innen film kan research under filmmanuskriptskrivningen medføre at filminnspillinger må utføres på måter som skjuler detaljer som er vanskelig å få tidsriktige, eller som gir feil inntrykk. Italienske westerns hvor vegetasjon er feil, selv om filmen skal illudere et miljø fra Mexico er et velkjent fenomen. Under innspilling av en TV-serie fra Vestlandet, som måtte avbrytes og fortsettes i et filmstudio i England, ble det elektriske anlegget fra 50-tallet demontert og gjenbrukt i kulissene som ble bygd opp i studioet.
Eaštorgeahčealáš
Eaštorgeahčealáš (nordsamisk, historisk også skrevet Æšturgæččealaš) er et fjell i Lebesby kommune i Finnmark. Det ligger helt sør på Ifjordfjellet, rundt to kilometer øst for Gáisamuvra. Det har en høyde på 469 meter over havet.
Capitol Hill
Capitol Hill er det største historiske boligområde i Washington, DC. det strekker seg østover fra bakenfor kongressbygningen langs brede avenyer.
Bydelen ligger på et høydedrag som stiger opp nokså distinkt noe vest for kongressbygningen. Det flater ut til et platå som bare meget slakt heller ned mot Anacostiaelven lenger øst. Tidligere het høyden Jenkins Hill eller Jenkins Heights, og det var på dens høyeste punkt at Pierre L'Enfant valgte å situere "Congress House," på et sted som L'Enfant karakteriserte som «en pidestall som venter på en superstruktur».
Bydelen ligger overskrevs over to av byens kvadranter, sørøst og nordøst.
Området oppstod som bydel mellom 1799 og 1810, med den føderale regjering som fremste arbeidsgiver. Under den første tiden av De forente staters historie var det ikke mange kongressmenn som skaffet seg egne hjem i hovedstaden; de foretrakk å bo i bedre boarding houses bak kongressbygningen, i bydelen Capitol Hill, i gangavstand fra sitt arbeidsted.
Bydelen vokste med anlegget av et flåteverft ved Anacostiaelven, og senere ble det også anlagt barakker for marinesoldater i bydelen, til forsvar både for kongressen og Det hvite hus som begge deler var innen nær marsjavstand. Under den amerikanske borgerkrig ble det mer bygging, blant annet av hospitaler. Boligbygging fortsatte frem til 1880-årene, og da begynte også området å bli segregert etter inntekt og rase.
Ole Haugen
Ole Laurits Haugen (født 1954) er Ap-politiker og har siden 2007 vært ordfører i Hitra kommune. Han har hatt mange tillitsverv, både innen nærings- og arbeidsliv, kultur og politikk.
Blant tillitsvervene finner vi blant annet verv som fagforeningstillitsmann, styreleder i Dolmøy idrettslag og i Hitrahallen A/L, styreleder i Trøndelag fiskeoppdretterlag, styremedlem i Norske fiskeoppdretteres forening/FHL Havbruk og styreleder i Hitra næringsforening.
Innen politikk finner vi tillitsverv som kommunestyremedlem i Hitra kommune i 6 perioder (1980-1983 og 2003-2023) og herav 5 perioder som formannskapsmedlem (2003-2023). Videre har han vært styreleder i Nettverk fjord og kystkommuner (NFKK) fra starten i 2009 og fram til 2023, leder av representantskapet i renovasjonsselskapet Hamos IKS i 2 perioder, leder av rep.skapet (havnerådet) i Krsund og Nordmøre Havn IKS og leder av regionråd (Orkdalsregion, nå kalt Trøndelag Sørvest - Lakseregion).
I næringslivet har han vært grunder, medeier, styreleder/-medlem og daglig leder innen flere bransjer og bedrifter. Av dette nevnes bygg og anleggsfirma, bank, havbruk, reiseliv, handel og eiendomsutvikling.
Presidentvalget på Island 1988
Presidentvalget 1988 på Island.
Ubaíra
Ubaíra er en kommune i delstaten Bahia i nordøstregionen av Brasil.
Liste over presidentene for Den dalmatinske landdagen
Presidenten for Den dalmatinske landdagen var leder for denne regionale forsamlingen i Østerrike-Ungarn. Han ble utnevnt av keiseren og var samtidig formann («Landeshauptmann») for regjeringen («Landesausschusses»), som ble valgt av Landdagen.
Frelserens kirke
Frelserens kirke er en langkirke fra 1785 i Farsund by i Farsund kommune, Agder fylke.
Byggverket er i stein og har 380 plasser. Den brant i 1901 og ble gjenreist på de gamle murene.
Kirkegården ligger cirka hundre meter vest for kirken.
Iosif Nemeș
Iosif Nemeș (født 1903) var en rumensk sportsutøver som deltok i de olympiske leker 1924 i Antwerpen.
Bobsleigh under Vinter-OL 2014
Bobsleigh under Vinter-OL 2014 ble arrangert på Sanki akesenter i perioden 16. til 23. februar 2014. Det ble konkurrert i tre øvelser, toer- og firerbob for menn og toerbob for kvinner.
Iosif Nemeș
Nemeș vant en olympisk bronsemedalje i rugby union under Sommer-OL 1924 i Antwerpen. Han var med på det rumenske laget som kom på tredjeplass i rugbyturneringen bak USA og Frankrike. Det var kun tre lag som deltok og kampene ble spilt i perioden 4. til 17. mai 1924. Romania tapte begge sine kamper, 3-59 mot Frankrike og 0-39 mot USA.
Bobsleigh under Vinter-OL 2014
Program
Alle tider er lokale (UTC+4).
Øvelser
1Medaljefordeling revidert etter diskvalifikasjon av flere utøvere fra Russland
Rune Ramfelt
Rune Ramfelt (f. 1944 i Oslo) er en norsk sivilarkitekt som grunnla A38 arkitekter på Høvik i 1977, og ble tildelt Statens Byggeskikkpris i 2006.
Yallourn kullkraftverk
Yallourn kullkraftverk  er et kullkraftverk i Latrobe Valley i delstaten Victoria i Australia, 150 km sørøst for Melbourne. Det har en installert produksjonskapasitet på 1.480 MW fordelt på 2 kokere/turbiner à 360 MW, hver, og 2 på 380 MW hver. Anlegget ble ferdig 1973–1982. Brenselstypen er brunkull (lignitt) med høyt vanninnhold, som er vanskelig å brenne.
Rune Ramfelt
Han har i sin yrkespraksis vært involvert i en rekke små og store prosjekter. Videre har han vært medlem og leder av flere faglige, offentlige og politiske komiteer og utvalg. Han har også vært politisk engasjert med spesiell interesse for miljø, energiøkonomisering, bolig-, skole- og byutviklingsspørsmål. Ramfelt har publisert en rekke artikler i fagtidsskrifter og dagsaviser, holdt foredrag samt ledet seminarer rundt tema arkitektur og byplanspørsmål. Han har vært oppnevnt av NAL til juryarbeid for flere konkurranser, samt innehatt rollen som sekretariatsleder og jurymedlem for konkurranser og parallelloppdrag oppnevnt av private utbyggere.
Leif Egge
Leif Egge (født 26. juni 1928) er en norsk tidligere friidrettsutøver som representerte Lunner IL og IK Tjalve.
Rune Ramfelt
Liv og virke
Rune Ramfelt studerte arkitektur ved Heriot Watt University i Edinburgh fra 1966 til 1971, og har siden tatt syv formaliserte etterutdanningskurs (EEU-kurs) tilsvarende ca. 2 års utdannelse med hovedvekt på byutvikling, prosjektledelse og design. Han startet i samarbeid med Atle Haukås Eide A38 arkitekter i 1977 med kontor på Høvik og i Sogndal. A38 har vært arkitekter for Akvarieselskapet siden 1983 og har prosjektert flere akvarier i hele Oslo-regionen. For transformasjon av bygningsmassen i Hausmannsgate 16, ble de tildelt Statens Byggeskikkpris i 2006. Fra og med 2009 var A38 arkitekter sammenslått med Arkitektfirmaet Eriksen og Marlow under navnet Marlow Ramfelt A38 arkitektur og design as med til sammen 17 medarbeidere. Der var Ramfelt partner og hovedaksjonær, og ivaretok funksjonene som arkitektfaglig leder og styreleder i selskapet. I 2015 reetablerte han i samarbeid med Mari Heum A38 arkitekter as for å engasjere seg i nye og spennende prosjekter. I dag teller A38 syv medarbeidere som «er en god sammensetning av unge lovende og etablerte erfarne arkitekter.» Ramfelt er nå hovedaksjonær og har hovedansvaret for kontorets daglige ledelse, kvalitetsarbeid og arkitektfaglige kvalitet i prosjektene. Ellers har han gjennom tidene hatt en rekke styre- og tillitsverv.
Annen erfaring og kompetanse
Rune Ramfelt har over 40 års erfaring som arkitekt prosjekt- og prosjekteringsleder på en lang rekke små og store prosjekter, fra 50 til 50 000 kvm. Han har spesiell kompetanse på ideutvikling, regulering, prosjekt-/prosjekterings ledelse og samarbeide med offentlige- og politiske myndigheter. Han har deltatt i flere kompliserte transformasjonsprosjekter med blanding av både rehabilitering, ombygging og nybygg. Han har hatt HMS og KS ansvar og innehar spesiell kompetanse og interesse for energiøkonomisering og miljøriktig prosjektering.
Leif Egge
Han vant tre NM-gull og ti NM-medaljer på 5000 meter, 10 0000 meter, terrengløp og stafett i perioden 1953–1958.
Rune Ramfelt
Annen erfaring og kompetanse
Hovedtyngden av arbeidsoppgavene har vært prosjektutvikling, regulering, bolig-, nærings-, omsorgsboliger, skole- og kulturbygg.
Florence Lepron
Florence Lepron (født 16. januar 1985) er en fransk basketballspiller. Hun representerte landet sitt under Sommer-OL 2012 i London, der hun tok sølv med det franske landslaget.
Rune Ramfelt
Annen erfaring og kompetanse
Han har vært politiske engasjert med spesiell interesse for miljø, energiøkonomisering, bolig-, skole- og byutviklingsspørsmål. Som styreleder i Oslo Venstre, styremedlem i Bjørvikas venner og som arkitekt for Akvarieselskapet siden 1983 har han ervervet seg gode kunnskaper om de politiske og administrative prosesser. Ramfelt har publisert en rekke artikler i fagtidsskrifter og dagsaviser, holdt foredrag samt ledet seminarer rundt tema arkitektur og byplanspørsmål.
Han har vært oppnevnt av NAL til juryarbeid for flere konkurranser samt innehatt rollen som sekretariatsleder og jurymedlem for konkurranser og parallelloppdrag oppnevnt av private utbyggere. A38 / Ramfelt var blant annet sekretariat for Skøyen Næringsvel i perioden hvor reguleringsplanen for Skøyen ble utarbeidet og endelig vedtatt.
Han har vært medlem og leder av flere faglige, offentlige og politiske komiteer og utvalg, bl a som medlem/varamedlem av Bygge- og vedlikeholdskomiteen, Barnehagekomiteen og Desisjonutvalget i Oslo kommune. Han var i 4 år leder av komiteen for Etikk og tvister i Norske arkitekters landsforbund og i mange år oppnevnt av NAL som fagdommer i Borgarting lagmannsrett. For tiden er Ramfelt utnevnt av NALs landsstyre som ett av tre medlemmer i NALs Appell rett.
Pannekakeservering
Pannekakeservering kan være store pannekakemåltider tilsluttet offentlige hendelser i ulike deler av Nord-Amerika. Der serverer frivillige en mengde pannekaker og andre varmretter til massene, ofte gratis eller for en liten sum som kan gå til et godt formål. Måltidet er tilsluttet mange sommerfestivaler og andre hendelser i Canada og USA.
Tradisjonen er særlig utbredt i Vest-Canada under navnet pancake breakfast. Her er den tilsluttet ranchkulturen med storfehold, trolig fordi cowboyer ble servert pannekaker fra en matvogn mens de var ute og gjette storfe.
I USA kan ulike grupper bruke måltidet, ofte kjent som pancake feed, som en måte å samle inn penger på, for eksempel for skoler, kirker, sykehus og ulike ikke-statlige eller veldedighetsorganisasjoner.
Pannekakeservering i Canada
I Alberta i Canada er tradisjonen med pannekakeservering også tett tilknyttet de store årlige sommertilstelningene, som markeder og messer, på ulike steder.
Blant disse er K-Days i Edmonton, og rodeoforestillingen Calgary Stampede. Det har vært pannekakeservering ved rodeoen i Calgary siden 1923, da en lokal rancheier begynte å servere pannekaker fra stormkjøkkenet sitt til alle som kom innom. Det ble snart tradisjon for lokale virksomheter og lag fra Calgary til Edmonton å holde slike mattilstelninger for ansatte, kunder og andre under Stampede, K-Days og andre tilstelninger, som Western Days i Red Deer. En annen anledning der det ofte serveres pannekaker til massene er Canada Day. Pannekakeservering har lenge hatt en politisk tilknytning. Albertas regjeringssjef er årlig vert for slike tilstelninger, både ved K-Days og Calgary Stampede, som mange politikere besøker.
Ved delstatsforsamlingen i Alberta, Alberta Legislature, blir det holdt pannekakeservering på Canada Day der de folkevalgte er blant de frivillige.
I tillegg holder de fleste markeder i småbyene i Alberta en pannekakeservering med borgermesteren, bystyremedlemmene og andre viktige lokale personer som verter. Disse tilstelningene er blitt en del av en såkalt «barbecue circuit» av sommertilstelninger som canadiske politikere forventes å delta i.
En av de største årlige pannekakeserveringene er Chinook Centre, hvor det serveres rundt 60 000 mennesker.
Pannekakeservering er også tilknyttet canadisk fotballkultur, særlig blant tilhengere av lag fra Alberta. Supportere for lag fra både Calgary og Edmonton holder pannekakeserveringer under den ukelange Grey Cup hvert år. Denne tradisjonen begynte under mesterskapet i 1948, da flere hundre tilhengere av Calgary Stampeders kom til Toronto for å se laget sitt i turneringen for første gang. Supporterne tok med seg hester og feltkjøkkenvogner (chuckwagons) og serverte pannekaker som i Stampede-uken til overraskede Toronto-beboere. Historikeren Hugh Dempsey mener hendelsen endret mesterskapet for alltid: «The Grey Cup was just another game until Calgary went down to Toronto with chuckwagons and everything and turned it into an event.» Det blir nå servert gratis pannekaker ved enhver Grey Cup hvor Calgary er med.
Pannekakeservering i USA
Pancake feed er en lignende tradisjon fra USA, hvor en også kan bruke betegnelsen pancake breakfast. Dette er en tilstelning hvor en typisk holder en stående buffet med så mange pannekaker en kan spise, ofte til støtte for lokale idrettslag eller andre organisasjoner, eller til inntekt for et annet godt formål.
Skikken er utbredt i delstater som Minnesota og Nebraska. I Seattle er de tilsluttet norsk- og svensk-amerikanske lag og klubber.
Organisasjonen Kiwanis International har holdt en pannekakeservering i Lincoln i Nebraska årlig siden 1950-tallet. I februar 2008 ble det satt rekord da en hadde pannekakeservering for over 38 000 folk i Fargo i Nord-Dakota.
Israel
Israel, offisielt Staten Israel, er et land i Sørvest-Asia, på den sørøstlige middelhavskysten. Landet regnes også som en del av Midtøsten. Landet grenser mot Libanon i nord, Syria og Jordan i øst og Egypt i sørvest, og består av et geografisk variert landskap innenfor sitt relativt begrensede landområde. Landet grenser også til Vestbredden og Gazastripen, som delvis administreres av Den palestinske selvstyremyndigheten og delvis fremdeles okkuperes av Israel. Med et folketall på omkring ni millioner, hvor brorparten er jøder, er Israel den eneste jødiske staten i verden. Israels befolkning inkluderer også arabiske muslimer, arabiske kristne, drusere og samaritaner i tillegg til andre religiøse og etniske minoriteter. Jerusalem er nasjonens selvproklamerte hovedstad, men få land anerkjenner dette, og med unntak av USA, Guatemala og Kosovo har de lagt ambassadene sine til Tel Aviv.
Israel er et representativt demokrati med et parlamentarisk system og universell stemmerett. Statsministeren er regjeringssjef og Knesset er Israels lovgivende myndighet. Ifølge det nominelle bruttonasjonalproduktet, er nasjonens økonomi estimert til å være den 39. største i verden, og Israel rangeres høyt blant landene i Midtøsten hva HDI-indeksen, trykkefrihet og økonomi angår.
Etymologi
Navnet «Israel» har de siste tre tusen årene blitt brukt om både Israels land og hele den jødiske nasjonen, både i vanlig og religiøs sammenheng. Navnet stammer fra et vers i Bibelen (Første mosebok 32,28) hvor Jakob får navnet Israel etter en vellykket kamp mot én av Guds engler. Det er ulike meninger om hva navnet betyr. Noen mener at navnet kommer fra verbet śarar («å herske, bli sterk, ha autoritet over»), og betydningen blir dermed «Gud hersker» eller «Gud dømmer». Andre mulige betydninger er «Guds prins/fyrste» (fra King James Version) eller «El (Gud) kjemper/strider». Uavhengig av navnets nøyaktige betydning, har den bibelske nasjonen etter Jakob blitt kalt «Barn av Israel» eller «israelitter».